Diari Oficial de la Generalitat Valenciana


Sumari del DOGV 6557, del 04-07-2011 (2011/7621)

DECRET 80/2011, d'1 de juliol, del Consell, pel qual es modifica la denominació i composició de la Comissió Delegada del Consell per a Assumptes Econòmics.
-----------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/2011/07/01/80/dof/vci/html**

### Dades del document

Número de DOGV
:   6557

Data del DOGV
:   04-07-2011

Secció del DOGV
:   I. DISPOSICIONS GENERALS

Número del document
:   2011/7621


Data del document
:   01-07-2011

Organisme emissor
:   Conselleria d'Hisenda i Administració Pública

Tipus de document
:   Decret

Anàlisi jurídica

 Descriptors 

:   * Comissió delegada del Consell Per A Assumptes Econòmics
    * Conselleria d'Hisenda i Administració Pública
    * política econòmica
    * reglament intern
    * administració regional
    * legislació

DECRET 80/2011, d'1 de juliol, del Consell, pel qual es modifica la denominació i composició de la Comissió Delegada del Consell per a Assumptes Econòmics. [2011/7621]  
PREÀMBUL  
  
El Decret 78/2003, de 27 de juny, del Consell, va crear la Comissió Delegada del Consell per a Assumptes Econòmics.  
El Decret 198/2004, d'1 d'octubre, del Consell, va regular-ne el funcionament i va adequar-ne la composició, i així mateix va ser modificat mitjançant el Decret 132/2007, de 27 de juliol.  
El Decret 5/2011, de 21 de juny, del president de la Generalitat, determina les conselleries en què s'organitza l'administració de la Generalitat, i el Decret 75/2011, de 24 de juny, del Consell, estableix l'estructura orgànica bàsica de la Presidència i de les conselleries de la Generalitat.  
Per tant, i com a conseqüència del Consell sorgit arran de les eleccions de 22 de maig de 2011, es fa necessari modificar la denominació i composició de la Comissió Delegada del Consell per a Assumptes Econòmics.  
De conformitat amb tot això, i en virtut del que disposen els articles 29.1, 49.1, 52.1.1 i 4 i 76 de l'Estatut d'Autonomia de la Comunitat Valenciana, i l'article 24 de la Llei del Consell, a proposta del conseller d'Hisenda i Administració Pública i amb la deliberació prèvia del Consell, en la reunió del dia 1 de juliol de 2011,  
  
DECRETE  
  
Article 1. Denominació  
Es modifica la denominació de la Comissió Delegada del Consell per a Assumptes Econòmics, que passa a denominar-se la Comissió Delegada del Consell d'Hisenda i Pressupostos.  
  
Article 2. Composició  
Es modifica l'article únic del Decret 132/2007, de 27 de juliol, del Consell, pel qual es va modificar la composició de la Comissió Delegada del Consell per a Assumptes Econòmics, que queda redactat en els termes que es transcriuen en l'annex del present decret.  
  
DISPOSICIÓ FINAL  
  
Única. Entrada en vigor  
El present decret entrarà en vigor el dia que s'aprove.  
  
València, 1 de juliol de 2011  
  
El president de la Generalitat,  
FRANCISCO CAMPS ORTIZ  
  
El conseller d'Hisenda i Administració Pública,  
JOSÉ MANUEL VELA BARGUES  
  
  
  
ANNEX  
  
Nova redacció de l'article únic del Decret 132/2007, de 27 de juliol, del Consell, pel qual es va modificar la composició de la Comissió Delegada del Consell per a Assumptes Econòmics.  
  
  
Article 2. Composició de la Comissió Delegada del Consell d'Hisenda i Pressupostos  
1. La Comissió Delegada del Consell d'Hisenda i Pressuposts està integrada pel conseller d'Hisenda i Administració Pública, qui la presidirà; pels consellers de Presidència; d'Economia, Indústria i Comerç; d'Educació, Formació i Ocupació; de Sanitat; d'Infraestructures, Territori i Medi Ambient; de Justícia i Benestar Social; d'Agricultura, Pesca, Alimentació i Aigua; de Turisme, Cultura i Esport; i de Governació; per la persona titular de la direcció del Gabinet del President de la Generalitat; per la secretària autonòmica de Presidència i advocada general de la Generalitat i pel director general de l'Institut Valencià de Finances. Exercirà les funcions de secretari tècnic el secretari autonòmic d'Hisenda i Pressupostos, qui elaborarà les actes de les reunions i les custodiarà, i haurà de remetre'n una còpia al centre directiu que tinga atribuïda la competència en matèria de secretariat del Consell, com també una còpia dels certificats expedits.  
  
2. D'acord amb els assumptes que calga tractar, el president de la Comissió podrà convocar a les seues reunions els responsables de les diferents conselleries que no en siguen membres, així com responsables dels organismes, entitats i empreses dependents de l'administració de la Generalitat.


Còpia Permalink ELI